Bryan White
abadde yaakawona omusango gw’okukuba muliraanwa we amasasi ate emmotoka ye n’etomera omuntu e Buziga n’afiirawo.
Kyokka Bryan White agamba nti eno yabadde emu ku mmotoka ezaabadde mu luseregende naye mwe yabadde. Wabula yabadde evugibwa muntu mulala. Era ye yayingiddewo kuyamba buyambi okutwala eyatomeddwa mu ddwaaliro.
Bryan White yabadde ava
Mulungu - Munyonyo
ng’addayo ewuwe e Buziga, kyokka emmotoka ze zaabadde ziweta ku kkubo erigenda ewa Bryan White we zaatomeredde omuntu ku Lwomukaaga akawungeezi.
Eyattiddwa ye Stephen
Ndungutse 30, atunda omusenyu e Kansanga
. Abaabaddewo balumiriza nti Bryan White yennyini ye yabadde avuga emmotoka.
Ndungutse yabadde ku pikipiki ng’agenda Mulungu kubanja. Hussein
Umaru yagambye nti Bryan White ne basajja be bavuga sipiidi ate ng’emmotoka zibuna oluguudo.
“Ndudde nga ntya nti olumu balitomera abantu olw’envuga yaabwe,” bwe yagambye.
Abantu balumiriza nti Bryan White ye yabadde avuga kyokka emmotoka bwe yatomedde n’akyuka n’adda mu mutto gw’emabega musajja we Mathias Kisambu ali mu kaduukulu ka poliisi e Kabalagala
, n’atuula ku siteeringi.
Poliisi bwe yazze ono gwe yakutte. Bryan White yawaddeyo emu ku mmotoka ze okutwala omuntu mu Mukwaya General Hospital
e Nsambya
wabula baagenze okumutuusaayo nga mufu.
Omusango guli ku fayiro TAR
130/2018. Poliisi yategeezezza nti yazzeeyo awaabadde akabenje n’etegeezebwa nti Bryan White ye yabadde avuga era ye yasse omuntu.
Yayitiddwa okukola sitatimenti n’abategeeza nti yabadde waakugendayo ku Ssande (eggulo) ku ssaawa 6:00 ez’emisana wabula zaaweze 10 nga tannalabikako.
Omwogezi wa poliisi ya Kampala
n’emiriraano, Lucas
Owoyesigyire yagambye nti Bryan White oba ye yatomedde oba teyatomedde alina okukola sitatimenti nga nnannyini mmotoka.
ABA
FAMIRE BAGAANYI SSENTE ZA BRYAN WHITE
Omulambo gwatwaliddwa mu ggwanika e Mulago
gye baaguggye ne gutwalibwa mu maka ga A-Plus
okugukolako ne gutwalibwa ku Kadiba we batundira omusenyu okuliraana International University of East Africa
.
Omu ku b’emikwano gya Ndungutse era eyabayambyeko ennyo okukola ku nteekateeka z’okutambuza omulambo n’okuziika eyategerekeseeko erya Kalanzi yategeezezza nti, Bryan White yabakubidde essimu ng’ayagala abasisinkane abawe ssente kyokka ne bazigaana.
Kalanzi yagasseeko nti balina okusooka okuziika oluvannyuma balabe engeri gye bagenda okukwataganamu ne Bryan White. Kyokka bbaasi bbiri Costa
ze yabawadde okutambuza abagenda okuziika, baazikkirizza.
Aziikwa leero e Matimba
mu Rwanda
ku nsalo ya Uganda
ne Rwanda e Kagitumba
. Alese abaana basatu ne nnamwandu.
EYASIMATTUSE ANNYONNYODDE
Henry Kizito
eyabadde ne Ndungutse ku pikipiki yagambye nti, ye yagiviiriddeko Bbunga, Ndungutse ne yeeyongerayo e Mulungu okubanja ku kizimbe kya bannansi ba Eritrea
.
Amawulire agaddiridde kumutegeeza nti munne atomeddwa era mufu.
🔥Stay
updated! 🔔 Subscribe Now 🔥 https://www.youtube.com/c/trendinguganda 🔥
For more Click here
- https://www.youtube.com/playlist?list=PLuKc12Id0ekg2srtzzu8nXKy0aSilQ_Rp
- published: 21 May 2018
- views: 13747
zho_Hans lug_Latn lug_Latn shn_Mymr nya_Latn lug_Latn lug_Latn fuv_Latn lug_Latn lug_Latn lug_Latn lug_Latn lug_Latn lug_Latn lug_Latn bem_Latn lug_Latn lug_Latn lug_Latn lug_Latn lug_Latn kea_Latn lug_Latn bem_Latn swh_Latn lug_Latn lug_Latn lug_Latn unk lug_Latn lug_Latn lug_Latn lug_Latn run_Latn lug_Latn tsn_Latn lug_Latn lug_Latn run_Latn lug_Latn unk lug_Latn eng_Latn zho_Hans eng_Latn kab_Latn eng_Latn eng_Latn